Španska socijalistička radnička partija

Španska socijalistička radnička partija (Partido Socialista Obrero Español) je španska politička partija socijaldemokratske orijentacije. PSOE (španska skraćenica) je trenutno vladajuća partija u Španiji, i druga najstarija stranka pored Karlističke partije osnovane 1833.godine. Posle održanih opštih izbora 14. marta 2004. godine PSOE vlada Španijom. Punopravna je članica Partije evropskih socijalista i Socijalističke internacionale. Imaju 21 poslanika u Evropskom parlamentu u grupi Socijalista i Demokrata. Historija PSOE je osnovao 2. maja 1879. godine u Madridu čuveni španski radnički vođa Pablo Iglesijas. U periodu od 1923. do 1940. godine stranka je bila članica Radničke i Socijalističke internacionale. Za vreme druge španske republike PSOE je bila deo vlade narodnog fronta. Tokom građanskog rata stranka je bila podeljena na tri struje: levičarski marksisti koje je predvodio Francisko Largo Kabaljero koji je zagovarao diktaturu proleterijata, nacionalizaciju i agrarnu reformu; socijaldemokratska frakcija Indalesija Prieta i reformisti pod vođstvom Hulijana Besteira. Španski diktator Francisko Franko zabranio je PSOE 1939.godine, a partija je ponovo legalizovana 1979.godine. Na kongresu 1974.godine u Suresnesu, Felipe Gonzales je izabran za generalnog sekretara. Gonzales je izveo značajnu reformu partije, i od marksističke stvorio jaku socijaldemokratsku stranku. Na parlamentarnim izborima 1982.godine PSOE je osvojila 48.5% (oko 10.000.000 glasova) i Felipe Gonzales postaje premijer sve do 1996.godine. Stranka je pobeđivala na izborima 1986, 1989. i 1993.godine. Na izborima 1996.godine gube od konzervativne Narodne partije, a Felipe Gonzales 1997.godine podnosi ostavku na mesto generalnog sekretara partije. Partija je pretrpela težak poraz i na izborima 2000.godine. Nakon tih izbora 2001.godine na mesto generalnog sekretara PSOE dolazi Hose Luis Rodrigez Zapatero, i stranka pobeđuje na izborima 2004.godine i uspostavlja vlast. Vlast je sačuvala i na izborima 2008. godine, ali je zemlju u drugom Zapaterovom mandatu izuzetno teško pogodila globalna ekonomska kriza, zbog čega je PSOE izgubila vlast na izborima 2011. Vanjske veze Glavna veb strana